22/08/2018 | Administración LocalMunicipal
San Sadurniño
Delegación competencias en materia de contratación do pleno na alcaldía para o procedemento de licitación da obra “renovación de pavimentos da Avenida Marqués de Figueroa e outros” (ao abeiro do POS + 2018 da Deputación da Coruña)

Por medio do presente anuncio dáse publicidade para o oportuno coñecemento de que o día 10 de agosto de 2018, o pleno do Concello de San Sadurniño, reunido en sesión extraordinaria, adoptou o acordo que se reproduce a continuación: “Consta no expediente a proposta que se reproduce a continuación: PROPOSTA DA ALCALDÍA Asunto: Delegación de competencias en materia de contratación do Pleno na alcaldía para o procedemento de licitación da obra “Renovación de pavimentos na Avenida Marqués de Figueroa e outros” (ao abeiro do POS + 2018 da Deputación da Coruña) En data 14 de decembro de 2017, o Pleno da corporación do Concello de San Sadurniño aproba o proxecto “Renovación de pavimentos na Avenida Marqués de Figueroa e outros”, por importe de 240.626,46 euros, redactado a efectos de solicitar unha subvención ao abeiro do POS + 2018 da Deputación Provincial da Coruña, cuxas bases foron aprobadas polo pleno da Deputación Provincial da Coruña en data 29/09/2017 (BOP nº 188 de 03/10/2017). O 15 de xuño de 2018 a Deputación da Coruña remite unha circular mediante a que comunica ao Concello que mediante Resolución da Presidencia da Deputación de 14 de xuño de 2018 considerouse definitivamente aprobado o POS + 2018, en consecuencia pode iniciarse o procedemento de contratación da obra “Renovación de pavimentos na Avenida Marqués de Figueroa e outros”. Segundo consta no informe da Secretaría-Intervención municipal de 7 de agosto de 2018 que consta no expediente, o valor estimado do contrato da obra “Renovación de pavimentos na Avenida Marqués de Figueroa e outros”, calculado de conformidade co esixido pola Deputación da Coruña, ascende a 258.524,29 euros, polo que de conformidade co recollido na Disposición Adicional segunda da Lei 9/2017, de 8 de novembro, de Contratos do Sector Público; ao superar o 10 % dos recursos ordinarios do orzamento o órgano competente para a súa contratación é o Pleno. A necesidade de acometer as obras de renovación dos pavimentos da Avenida Marqués de Figueroa coa maior celeridade posible de cara a evitar unha dilación excesiva que perxudique os intereses da veciñanza e que a periodicidade das sesións do Pleno non permite a axilidade que require esta importante obra na arteria principal fai conveniente que en aras de acadar a maior axilidade na tramitación do expediente a competencia para a contratación da obra sexa delegada na alcaldía. Tendo en conta o anteriormente exposto, PROPOÑO AO PLENO a adopción da seguinte resolución: PRIMEIRO.- Delegar na alcaldía as competencias en materia de contratación para a tramitación do procedemento de licitación da obra “Renovación de pavimentos na Avenida Marqués de Figueroa e outros” (ao abeiro do POS + 2018 da Deputación da Coruña) SEGUNDO.- Esta delegación comprende as facultades resolutivas mediante actos administrativos que afecten a terceiros. TERCEIRO.- Dar conta ao Pleno dos actos administrativos emanados no exercicio da competencia delegada, de conformidade co recollido no artigo 115 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico. CUARTO. Publicar o presente acordo no Boletín Oficial da Provincia, sen prexuízo da súa efectividade a partir do día seguinte ao da súa sinatura. O Pleno, en votación ordinaria aproba o tratamento urxente da proposta na presente sesión e sometida a mesma a votación, por unanimidade, ACORDA A APROBACIÓN DA PROPOSTA NA TOTALIDADE DOS SEUS TERMOS.” San Sadurniño, 13 de agosto de 2018 O alcalde, Secundino García Casal